REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/212-18

23. septembar 2018. godine

B e o g r a d

**Z A P I S N I K**

**39. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 21. SEPTEMBRA 2018. GODINE**

Sednica je počela u 9,30 časova.

 Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Mihailo Jokić, Đorđe Komlenski, dr Aleksandar Martinović, Žarko Mićin, Jovan Palalić, Biljana Pantić Pilja i Balint Pastor.

 Sednici nisu prisustvovali članovi Odbora: Zoran Despotović, Miletić Mihajlović, Dušan Pavlović, Nataša Mićić, Dušan Petrović, Sreto Perić i Katarina Rakić, niti njihovi zamenici.

Sednici je prisustvavao i Zlatko Petrović, viši savetnik u Ministarstvu pravde.

Predsednik Odbora je konstatovao da su ispunjeni uslovi za rad i punovažno odlučivanje i na osnovu shodne primene člana 92. stav 2. Poslovnika Narodne skupštine predložio, a članovi odbora su **većinom glasova** prihvatili da se predloženi dnevni red dopuni tačkom 2. Utvrđivanje Prdloga odluke o prestanku funkcije predsednika Osnovnog suda u Somboru, nakon čega su članovi Odbora, u celini, **većinom glasova** utvrdili sledeći:

D n e v n i r e d :

1. Razmatranje Predloga zakona o potvrđivanju Sporazuma između Vlade Republike Srbije i Vlade Republike Francuske o razmeni i uzajamnoj zaštiti tajnih podataka, koji je podnela Vlada (broj 011-2738/18, od 30. avgusta 2018. godine);
2. Utvrđivanje Prdloga odluke o prestanku funkcije predsednika Osnovnog suda u Somboru;
3. Razno.

**PRVA TAČKA** – Razmatranje Predloga zakona o potvrđivanju Sporazuma između Vlade Republike Srbije i Vlade Republike Francuske o razmeni i uzajamnoj zaštiti tajnih podataka, koji je podnela Vlada (broj 011-2738/18, od 30. avgusta 2018. godine).

**Petar Petrović** je otvorio raspravu u vezi sa ovom tačkom dnevnog reda, te kako se niko nije javio za reč, zaključio je raspravu i stavio na glasanje predlog, a članovi Odbora su **jednoglasno** doneli odluku:

-da Odbor predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Republike Francuske o razmeni i uzajamnoj zaštiti tajnih podataka u načelu.

 -da za izvestioca Odbora na sednici Narodne skupštine bude određen Petar Petrović, predsednik Odbora.

**DRUGA TAČKA -** Utvrđivanje Prdloga odluke o prestanku funkcije predsednika Osnovnog suda u Somboru.

**Petar Petrović** je rekao da je Marina Budanović, predsednik Osnovnog suda u Somboru uputila Zahtev Narodnoj skupštini, kojim je zatražila da Narodna skupština donese odluku o prestanku funkcije predsednika Osnovnog suda u Somboru, čiji je ona nosilac, s obzirom da je odlukom Visokog saveta sudstva od 6. jula 2018. godine izabrana za sudiju Višeg suda u Somboru.

Predsedavajući je stavio na glasanje, a članovi Odbora su **jednoglasno** doneli odluku:

 -da Odbor utvrdi Predlog odluke o prestanku funkcije predsednika Osnovnog suda u Somboru.

-da Odbor Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine;

-da za predstavnika predlagača bude određen Petar Petrović, predsednik Odbora.

**TREĆA TAČKA –** Razno.

 Rasprava u vezi sa ovom tačkom dnevnog reda nije otvarana.

Sednica je završena u 9,45 časova.

SEKRETAR PREDSEDNIK

Sanja Pecelj Petar Petrović